**SLOVENŠČINA – 9. RAZRED – SKUPINA ZUPAN 22. 10. 2020**

**Rešitve včerajšnjih nalog:**

2. Besedilo A govori o priljubljenosti skupine Abba, besedilo B je sporočilo Mojci, C vabilo na pogovor in D o zelenem boru.

3. A – novica, B – prošnja, C – vabilo, D – opis

5. B, C, C, mentorica astronomskega krožka, C, OŠ Mirana jarca, C, C, C, Sporočevalec in prejemnik se dobro poznata, vesta kje kdo stanuje.

6. a, c, a

7. A in Č sta javni, B in C zasebni

8. Prvo besedilo je publicistično, drugo praktičnosporazumevalno, tretje, uradovalno, četrto strokovno.

2. del

4. b / Uraden pozdrav, vikanje, zahvala, uporaba imena in priimka

5. Dejan …

Pogovor … raziskovalni … prepričevalni

Joj, …

7. F r i d a S t a r i č p o t r e b u j e p o d a t k e o s r e d n j i š o l i v p r e t e k l e m s t o l e t j u.

8. b, a

9. z Angelo s Črtom s Karmen

z Majo z Vilijem s Špelo

s Tanjo z Otonom s Samom

Pred soglasniki iz Ta suhi škafec pušča (pred nezvenečimi nezvočniki) stoji **s**.

Danes bomo pa začeli s ponavljanjem BESEDNIH VRST, ki smo jih spoznali v preteklih letih, in sicer bomo najprej ponovili samostalnik in pridevnik.

Razmislimo, poskušajmo urediti znanje iz preteklih let:

* kaj je samostalnik, kaj poimenuje, kaj mu določimo, kako ga pregibamo...?
* kaj je pridevnik, kako se po njem vprašamo, katere vrste poznamo … ?

**Upam, da na ta vprašanja še znate odgovoriti! Če ne, se boste spomnili skozi spodnji zapis, ki ga boste prepisali v zvezek in seveda skozi vaje.**

Prepiši v zvezek:

**SAMOSTALNIK**

Pomen: besede, ki poimenujejo bitja (osebe, živali, rastline), predmete in pojme

Določimo jim lahko:

spol (ž, m, sr. – tista deklica, tisti deček, tisto sonce),

PAZI – spol določaš v EDNINI !!!

število – ed., dv., mn. (deček je, dečka sta, dečki so),

nekateri so lahko samo v ed. – so edninski samost. (drevje je, divjad je …)

nekateri samo v mn. – množinski samost. (hlače so, vrata so …)

sklon (imenovalnik, rodilnik, dajalnik …) 🡪 sklanjanje

sklanjatev (ženska, moška, srednja)

Vrste samostalnikov:

lastna imena (osebna, zemljepisna, stvarna – pišemo jih z vel. začetnico)

občna imena (poimenovanje bitij … na splošno – pišemo jih z malo)

števna (lahko jih štejemo: miza, deklica, svinčnik …)

neštevna (ne moremo jih šteti, delimo jih v tri skupine:

snovna – moka, zlato

pojmovna – strah, pogum

skupna – drevje, srnjad)

**PRIDEVNIK**

Pomen: besede, ki zaznamujejo lastnost, vrsto, svojino, PRIDEVAMO jih samost.

Vrste: lastnostni (kakšen?) - rdeč papir, velika hiša …

vrstni (kateri?, končajo se na –ski/-ški/-nji/-ji/-ni/-ov/-ev/-in) – ročna ura,

stenska ura, kravji zvonec, gorenjsko narečje …

svojilni (čigav?) – mamina torbica, lunin mrk, Tadejev zvezek …

Pregibanje: sklanjanje - s samost. se ujemajo v spolu, številu in sklonu

(ročna ure, ročne uri, ročnih ur …)

stopnjevanje - osnovnik, primernik, presežnik

(lep- lepši-najlepši, dober-boljši-najboljši)

Sedaj pa svoje znanje preizkusi še s spodnjimi vajami:

1. <https://interaktivne-vaje.si/slovenscina_ps/oblikoslovje_6_9r.html> (naredi vseh 7 vaj iz samostalnika)

2. <https://uciteljska.net/kvizi/HotPot/PRIDEVNIKI/PRIDEVNIKI.htm> (naredi vseh 6 vaj iz pridevnika)

Uspešno delo ti želim in ostani zdrav/-a,

učiteljica Sanda Zupan

Domače branje – potrudi se, da knjigo dobiš in prebereš !!!

Preverjanje ostane, kot je bilo dogovorjeno, v tednu po počitnicah. Vse podrobnosti o načinu preverjanje dobite po počitnicah.

Nekateri se še niste vpisali v tabelo za ustno ocenjevanje.